ตอนช่วงรอผลมหาลัย จนประกาศผลว่าไม่ติดคณะที่หวังไว้ หนูเครียดมากค่ะ ช่วงนั้นหนูไม่พบเจอใคร ไม่ค่อยคุยกับใคร เก็บตัวในห้อง ข้าวไม่กิน ที่บ้านเป็นห่วงมาก กลัวหนูคิดสั้น แต่หนูไม่เคยคิดนะคะ ช่วงนั้นน้ำหนักลดฮวบเลยค่ะ ตอนนี้มาเรียนมหาลัยแล้ว หนูยังรู้สึกไม่ดีเวลาเจอเพื่อนคนที่เรียน เวลาเจอหนูก็จะวิ่งหนี ไม่อยากอยู่ใกล้ บางครั้งเวลาอ่านหนังสือ อยู่ดีๆ หนูก็จะร้องไห้ออกมา อันนี้ไม่แน่ใจสาเหตุนะคะ คุณคิดว่า หนูควรไปพบจิตแพทย์มั้ยคะ แต่หนูรู้สึกแย่เศร้าโกรธปนกันไปหมดค่ะเวลาเจอเพื่อนที่ติด
สวัสดีค่ะ จากที่ เล่ามา คิดว่ามีภาวะความผิดปกติทางอารมณ์ อาจเป็นกลุ่มอาการที่เกิดจากการปรับสภาพอารมณ์ที่ผิดปกติ (adjustment disorder) หรืออาจเป็นอาการของโรคซึมเศร้า หรือกลุ่มอาการอื่นๆผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ความรู้สึกนึกคิดความจำความสัมพันธ์กับคนรอบข้างเปลี่ยนไปและอาการแสดงทางร่างกายต่างๆโดยอาการอาจเปลี่ยนแปลงอย่างรวดเร็วเป็นสัปดาห์หรือค่อยเป็นค่อยไปเป็นก็ได้-อาการทางอารมณ์เช่นเศร้าหดหู่อ่อนไหวบางคนอาจมีความรู้สึกไม่แจ่มใสเบื่อหน่ายบางคนมีอาการหงุดหงิดฉุนเฉียวได้-ความรู้สึกนึกคิดเช่นมองอะไรแย่หมดท้อแท้หมดหวังรู้สึกไร้ค่าไร้ความสามารถบางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไปอาจจะเก็บตัวไม่ค่อยพูดทำงานแย่ลง-อาการแสดงทางร่างกายเช่นอ่อนเพลียไม่มีแรงนอบหลับๆตื่นๆไม่เจริญอาหารน้ำหนักลดเป็นต้นแนะนำ ให้พูดคุยเล่าถึงภาวะทางอารมณ์ที่เป็นอยู่แก่คนใกล้ชิด เพื่อให้ผ่อนคลายทางอารมณ์นะคะแต่หากอาการต่างๆแย่ลง แนะนำไปพบจิตแพทย์เพื่อรับการตรวจและรับการรักษาอย่างเหมาะสมค่ะ